উত্তর কোরিয়া
উত্তর কোরিয়া এশিয়া মহাদেশের কোরীয় উপদ্বীপের উত্তরাংশে অবস্থিত রাষ্ট্র। এর আয়তন ১২০,৫৪০ বর্গ কিঃমিঃ। উত্তরে চীন ও রাশিয়ার সাথে এবং দক্ষিণে দক্ষিণ কোরিয়ার কোরীয় বেসামরিক অঞ্চল এর সাথে এর সীমান্ত। উত্তর কোরিয়া হচ্ছে শীতষ্ণ-বলয়। এখানে গ্রীষ্ণকালে প্রচুর পরিমাণে বৃষ্টিপাত হ্য় এবং শীতকালে উগ্র ঠান্ডা। উত্তর কোরিয়ার ৮০% এলাকা পর্বত ও উচ্চভূমি নিয়ে গঠিত। পূর্ব দিকের উপকূলীয় সমভূমিগুলি অত্যন্ত সরু, তবে পশ্চিমে পীত উপসাগরের উপকূলীয় সমভূমিগুলি প্রশস্ত; এগুলিতেই দেশের বেশির ভাগ লোক বাস করে। বেশির ভাগ নদী পশ্চিম দিকে প্রবাহিত হয়ে পীত উপসাগরে পড়েছে। চীন ও পার্শ্ববর্তী এলাকার তুলনায় উত্তর কোরিয়াতে ভূমিকম্পের প্রকোপ কম। এখানে অনেক উষ্ণ প্রস্রবণ দেখতে পাওয়া যায়।
কিয়োতো প্রশাসনিক অঞ্চল
কিয়োতো প্রশাসনিক অঞ্চলের আয়তন ৪৬১২.৭১ বর্গ কিমি। এর উত্তরে রয়েছে জাপান সাগর ও ফুকুই প্রশাসনিক অঞ্চল, দক্ষিণে ওসাকা ও নারা প্রশাসনিক অঞ্চল, পূর্বে মিয়ে ও শিগা এবং পশ্চিমে হিয়োগো প্রশাসনিক অঞ্চল। এর মাঝ বরাবর তান্‌বা পর্বতমালা পূর্ব-পশ্চিমে বিস্তৃত, ফলে উত্তর ও দক্ষিণে জলবায়ুর স্পষ্ট তারতম্য চোখে পড়ে।